paragraph_text: Jedrilicu je 1947. godine konstruirao Clark Mills. Konstrukciju je neznatno preuredio i u Europu uveo Danac Axel Damsgaard, a iz Skandinavije se potom proširila čitavom Europom. Konstrukcija je standardizirana 1960. godine, a 1995. su postavljena stroga pravila u konstrukciji. U Hrvatsku je ovu klasu krajem 1960-ih uveo poznati splitski jedriličar Tonči Mitrović, a prvi brod bio je drvene građe i nosio je ime Sanja.